પેલેસ્ટાઈન- પીએમ મોદી હાલમાં પશ્ચિમ એશિયાના દેશોના પ્રવાસે છે. જોર્ડન બાદ પીએમ મોદી પેલેસ્ટાઈન ગયા હતા. પીએમ મોદી ભારતના એવા પ્રથમ વડાપ્રધાન છે જેઓ ઈઝરાયલ અને પેલેસ્ટાઈન બન્ને દેશોની રાજકીય મુલાકાત લઈ ચુક્યા છે. ભારતનો સમાવેશ એવા દેશોમાં થાય છે જેણે પેલેસ્ટાઈનની આઝાદી અને સંપ્રભુતાને માન્યતા આપી છે. પરંતુ હજી સુધી ભારતના કોઈ પીએમ પેલેસ્ટાઈનના પ્રવાસે ગયા ન હતા. વર્ષ 1960માં તત્કાલિન પીએમ જવાહરલાલ નેહરુ ગાઝાની મુલાકાતે ગયા હતા પરંતુ એ સમયે સ્વતંત્ર પેલેસ્ટાઈનનું અસ્તિત્વ ન હતું.